อยากได้ฟ้องเอา! “บิ๊กก้อง” ยันทำตามกฎ ใช้ 600 ล้าน ถ่ายบอลโลก 2022
“ก้องศักด ยอดมณี” ผู้ว่าฯ กกท. ยันทำตามกฎถ่ายทอดสดฟุตบอลโลก 2022 ท้า “กสทช.” หากอยากได้ 600 ล้านคืนเจอกันที่ศาล
“ก้องศักด ยอดมณี” ผู้ว่าฯ กกท. ยันทำตามกฎถ่ายทอดสดฟุตบอลโลก 2022 ท้า “กสทช.” หากอยากได้ 600 ล้านคืนเจอกันที่ศาล
8 ธ.ค. 2565

ผู้สื่อข่าวรายงานว่า จากกรณีที่คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) มีมติเอกฉันท์เรียกเงินคืนเงิน 600 ล้านบาท จากการกีฬาแห่งประเทศไทย (กกท.) และให้คืนเงินภายใน 15 วัน เรื่องการสนับสนุนค่าใช้จ่ายในการซื้อลิขสิทธิ์ การถ่ายทอดสดการแข่งขันฟุตบอลโลก 2022 ที่ประเทศกาตาร์ ซึ่งตอนนี้เดินทางมาถึงรอบ 8 ทีมสุดท้ายแล้ว
ล่าสุด ดร.ก้องศักด ยอดมณี ผู้ว่าการการกีฬาแห่งประเทศไทย ระบุว่า ท้ายที่สุดก็คงต้องพูดคุย แต่หากกสทช.ยืนกรานว่าจะเรียกเงิน 600 ล้านบาทคืน ก็คงต้องไปสู้กันในกระบวนการของกฎหมาย ทั้งนี้กกท. ขอยืนยันว่าไม่ได้ทำผิดกฎ Must Carry มัสต์แครี่ และส่งสัญญาณถ่ายทอดสดฟุตบอลโลก 2022 ให้ทุกคนได้ดูแบบไม่เสียค่าใช้จ่ายตามกฎ Must Have มัสต์แฮฟแล้ว